Scandinavian Airlines

Scandinavian Airlines (SAS; algselt Scandinavian Airlines System) on Skandinaavia suurim lennufirma. See asutati 1946. aastal Rootsi, Taani ja Norra lennufirmade ühisfirmana. Lennufirma kuulub SAS Groupi. SASi põhilennujaamad on Stockholmi Arlanda lennujaam, Kopenhaageni Kastrupi lennujaam ja Oslo Gardermoeni lennujaam. SAS kuulub Star Alliance'i asutajaliikmete hulka. SAS keskendub reisijatele, kes reisivad tihti Skandinaavias või Skandinaaviast väljapoole. Põhjamaade lennufirmadest on neil suurim sihtkohtade arv Skandinaavias. Peamine tähelepanu on reisijate veol, kuid vähemal määral pakutakse ka kaubaveo teenust. SAS Group oli 2021. aastal teenindatud reisijate arvult Euroopa suuruselt 11. ja 2022. aastal suuruselt 10. lennufirma. Ettevõtte finantsaasta on 1. novembrist 31. oktoobrini. Finantsaastal, mis lõppes 31. oktoobril 2022, reisis SAS Groupi teenuseid kasutades 17,9 miljonit reisijat kokku 124 sihtkohta. Keskmiselt tehti päevas 503 väljumist. 2023. aasta juulis lendas SAS-iga 3,65 miljonit reisijat, mis on 95% enam kui eelmisel aastal samal ajal. Võrreldes eelnenud kuuga oli reisijate arv 27% võrra suurem. Eelmise aastaga võrdluses on reisijate arv suurenenud, kuna eelmise aastal samal perioodil olid koroonapandeemiast tulenevalt mõjud. Koroonapandeemia mõjude tõttu on lennufirma raskustes, mistõttu koondati 2020. aastal 5000 töötajat, kellest 1900 baseerusid Rootsis, 1700 Taanis ja 1300 Norras. Kokku koondas ettevõte umbes poole oma töötajatest. Koroonapandeemia eeldatust pikemaks venimise ja sisendhindade kasvu tõttu on lennufirma jätkuvalt raskustes ka 2022. aasta algul. Seetõttu teavitati 22. veebruaril 2022 järgnevast plaanist: iga-aastaste kulude vähendamine 7,5 miljardi Rootsi krooni võrra (umbes 700 miljonit eurot); SAS võtab kasutusele uue lennuvõrgu põhimõtte ning kohandab oma sõidukiparki ja tootepakkumisi; protsesside digitaliseerimine; SAS investeerib kaasaegsetesse kütusesäästlikesse lennukitesse ja ökonoomsematesse lennukikütustesse. SAS esitas 5. juulil 2022. aastal USA-s pankrotikaitse taotluse, et vähendada ettevõtte võlga ja kiirendada 22. veebruaril teavitatud restuktureerimist. Airlineratings.com veebilehe poolt SAS-le antud lennuturvalisuse, teenuse kvaliteedi ja koroonapandeemia mõjude toimetuleku reitinguid saab jälgida siit. SAS on lennuturvalisuse poolest maailma üks turvalisemaid lennufirmasid. 2023. aastal hinnati neid selles arvestuses maailma paremuselt 13. ettevõtteks. SASi suurimad konkurendid on Ryanair, Norwegian Air Shuttle, Finnair ja 2021. aastal loodud Norra lennufirma Norse Atlantic Airways, mis keskendub pigem lendudele üle Atlandi ookeani. Scandinavian Airlines opereerib järgnevat lennukiparki (seisuga august 2023). Nimetatud loetelu ei hõlma rendil olevaid lennukeid. SAS lendab peamiselt Euroopas. Suurimatest lähilennujaamadest pakutakse lende järgmistesse sihtkohtadesse: Tallinna Lennart Meri lennujaamast Stockholmi ja Kopenhaagenisse; Helsingi Vantaa lennujaamast Stockholmi ja Kopenhaagenisse; Riia ja Peterburi lennuväljalt lende ei teostata; Vilniuse lennujaamast Stockholmi ja Kopenhaagenisse; Palanga lennujaamast Kopenhaagenisse; Stockholmist Arlanda lennujaamast 53 sihtkohta; Kopenhaageni lennujaamast 59 sihtkohta. Aasias lennatakse vaid Shanghai Pudongi lennuväljale. Ameerika Ühendriikides lennatakse 28 erinevasse sihtkohta. Täpsemaid ja värskemaid marsruute saab vaadata Flightradar24 veebilehelt. Ettevõtte suurim lennuõnnetus juhtus 2001. aastal Milanos, kui SASi McDonnell Douglas MD-87 põrkas startides kokku eralennukiga. Surma sai 114 inimest. Pärast 2010. aastat juhtunud intsidente: 1. mail 2013 Newarkis USA-s puutus nende lennuki Airbus A330-300 tiib ruleerides Express Jet i Embraer ERJ 145. Airbus sai pisivigastusi, kuid Embardier vajas suuremat remonti. Intsidendis ei olnud kannatanuid. 25. oktoobril 2017 Soomes Turu linnas libises lennuk lennul Stockholmist Turusse maandudes maandumisrajalt välja. Intsidendis ei olnud kannatanuid. Aegean Airlines Air Canada Air China Air India Air New Zealand ANA Asiana Airlines Austrian Airlines Avianca Brussels Airlines Copa Airlines Croatia Airlines EgyptAir Ethiopian Airlines EVA Air LOT Polish Airlines Lufthansa Shenzhen Airlines Singapore Airlines South African Airways Swiss TAP Air Portugal Thai Airways International Turkish Airlines United SAS Group SAS. "Business model". Vaadatud 14.11.2020. "List of largest airlines in Europe". Wikipedia. Vaadatud 26.08.2023. "SAS ANNUAL AND SUSTAINABILITY REPORT – FISCAL YEAR 2020". 2. veebruar 2021. "SAS ANNUAL AND SUSTAINABILITY REPORT – FISCAL YEAR 2022" (PDF). Vaadatud 26.08.2023. "SAS Traffic figures - November 2022". Vaadatud 26.08.2023. VICTORIA GARZA (6. juuni 2020). "SAS informs employees of layoffs in the following week". norwaytoday. Originaali arhiivikoopia seisuga 17.04.2021. Vaadatud 14.11.2020. "SAS FORWARD: a new plan as first quarter results are released". 22. veebruar 2022. "Põhjamaade lennufirma SAS esitas USA-s pankrotikaitse taotluse". err.ee. 6. juuli 2022. "The world's safest airline for 2022 revealed". 8. veebruar 2023. "New airlines hope to take a bite out of reviving Nordic market". 23. juuni 2021. "In Photos: 75 Years Of Scandinavian Airline SAS". 2. august 2021. "Nordic countries see a 32% rise in seat capacity between 2010 and 2017; Faroe Islands demand picking up pace". 13. märts 2018. Originaali arhiivikoopia seisuga 23. jaanuar 2022. Vaadatud 14. augustil 2021. "SAS Scandinavian Airlines Fleet Details and History". Wikipedia (English). Vaadatud 26.08.2023. "SAS routes and destinations". Flaightradar24.com. Vaadatud 9.06.2022. "List of Scandinavian Airlines accidents and incidents". Wikipedia. Vaadatud 14.11.2020. "STAR ALLIANCE". Vaadatud 26.08.2023. Lendude broneerimine SAS Group Nasdaq Nordicu börs